Document ID: 32009R0414

KOMMISSIONENS FORORDNING (EF) Nr. 414/2009
af 30. april 2009
om ændring af forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), særlig artikel 247, og
ud fra følgende betragtninger:
(1)
I forordning (EØF) nr. 2913/92 blev der ved Europa-Parlamentets og Rådets forordning (EF) nr. 648/2005 (2) indføjet pligt til at indgive summariske indgangs- eller udgangsangivelser i elektronisk form. Fra den 1. juli 2009 er indgivelsen af papirbaserede udførselstoldangivelser kun tilladt, hvis toldmyndighedernes edb-system er ude af drift, eller hvis brugerprogrammet hos den person, der indgiver angivelsen, er ude af drift.
(2)
En alternativ version af forsendelsesledsagedokumentet (»forsendelses/sikringsledsagedokumentet«) og den tilknyttede liste over vareposter bør for at øge sikkerheden indeholde de oplysninger, der kræves i bilag 30A til Kommissionens forordning (EØF) nr. 2454/93 (3).
(3)
Udførselsledsagedokumentet og den tilknyttede liste over vareposter, jf. artikel 796a i forordning (EØF) nr. 2454/93, bør også tilpasses for at medtage de oplysninger, der er anført i bilag 30A til forordning (EØF) nr. 2454/93.
(4)
Når de personer, der indgiver angivelsen, ikke kan levere summariske udførsels- og udgangsangivelsesoplysninger gennem de normale edb-procedurer, fordi toldmyndighedernes edb-system eller brugerprogrammet hos den person, der indgiver angivelsen, er ude af drift, bør de kunne benytte en alternativ papirprocedure, der sætter dem i stand til at give toldmyndighederne de nødvendige oplysninger. Til dette formål er det nødvendigt at fastsætte brugen af en formular, nemlig det administrative udførsels/sikringsenhedsdokument, som kan indeholde både udførselsangivelsen og de summariske udgangsangivelsesoplysninger.
(5)
I situationer, hvor toldmyndighedernes edb-system er ude af drift, eller hvor brugerprogrammet hos den person, der indgiver angivelsen, er ude af drift, er det nødvendigt at have et papirbaseret sikrings- og sikkerhedsdokument, der kan anvendes for summariske indgangsangivelser og for summariske udgangsangivelser. Det bør indeholde de oplysninger, der er fastlagt i bilag 30A til forordning (EØF) nr. 2454/93, suppleret med en liste over vareposter, når forsendelsen består af mere end en varepost.
(6)
For at de økonomiske operatører kan have flere muligheder for at fremlægge de krævede oplysninger, når alle toldvæsnets og de private edb-systemer er ude af drift, er det nødvendigt, at toldmyndighederne får tilladelse til at meddele disse oplysninger i handelsdokumenter, såfremt de dokumenter, der bliver forelagt for toldmyndighederne, indeholder de oplysninger, der skal anføres i de summariske indgangs- eller udgangsangivelser ifølge bilag 30A til forordning (EØF) nr. 2454/93.
(7)
Da sikrings- og sikkerhedsbestemmelserne i Kommissionens forordning (EF) nr. 1875/2006 (4) anvendes fra den 1. juli 2009, bør de tilsvarende bestemmelser i nærværende forordning anvendes fra samme dato. Kommissionens forordning (EØF) nr. 2454/93 bør ændres i overensstemmelse hermed.
(8)
Foranstaltningerne i denne forordning er i overensstemmelse med udtalelse fra Toldkodeksudvalget -
UDSTEDT FØLGENDE FORORDNING:
Artikel 1
I forordning (EØF) nr. 2454/93 foretages følgende ændringer:
1)
I artikel 183, stk. 2, foretages følgende ændringer:
a)
Andet afsnit affattes således:
»I de tilfælde, der omhandles i første afsnit, litra a) og b), skal den summariske indgangsangivelse foretages ved anvendelse af sikrings- og sikkerhedsdokumentet, hvortil formularen findes i bilag 45i. Hvis en forsendelse, der omfattes af en summarisk indgangsangivelse, består af flere end en vare, skal sikrings- og sikkerhedsdokumentet suppleres af en liste over vareposter svarende til modellen i bilag 45j. Listen over vareposter er en integrerende del af sikrings- og sikkerhedsdokumentet.«
b)
Følgende afsnit tilføjes:
»I de tilfælde, der omhandles i første afsnit, litra a) og b), kan toldmyndighederne give tilladelse til, at sikrings- og sikkerhedsdokumentet erstattes eller suppleres af handelsdokumenter, såfremt de dokumenter, der forelægges for toldmyndighederne, indeholder de oplysninger, der i bilag 30A er fastsat for summariske indgangsangivelser.«
2)
I artikel 340b tilføjes følgende som punkt 6a:
»6a.
»Forsendelses/sikringsledsagedokumentet«: dokument udskrevet via edb-systemet til ledsagelse af varerne på baggrund af oplysningerne i forsendelsesangivelsen og den summariske indgangs- eller udgangsangivelse.«
3)
I artikel 358 foretages følgende ændringer:
a)
Stk. 2, første afsnit, første punktum, affattes således:
»2. Efter frigivelsen af varerne skal forsendelsesledsagedokumentet eller forsendelses/sikringsledsagedokumentet ledsage varerne, der henhører under Fællesskabets forsendelsesprocedure. Det svarer til modellen og oplysningerne i forsendelsesledsagedokumentet i bilag 45a eller i situationer, hvor de i bilag 30A fastsatte oplysninger er fremlagt ud over forsendelsesoplysninger, til modellen og oplysningerne i forsendelses/sikringsledsagedokumentet, jf. bilag 45e, og forsendelses/sikringsvarepostlisten, jf. bilag 45f. Dokumentet gøres tilgængeligt for brugeren på en af følgende måder:«
b)
Stk. 3 affattes således:
»3. Hvis angivelsen omfatter flere end en vare, suppleres det i stk. 2 omhandlede forsendelsesledsagedokument med en varepostliste, hvortil modellen findes i bilag 45b. Det i stk. 2 omhandlede forsendelses/sikringsledsagedokument suppleres altid med en varepostliste, hvortil modellen findes i bilag 45f. Denne varepostliste udgør en integrerende del af forsendelsesledsagedokumentet eller forsendelses/sikringsledsagedokumentet.«
4)
Artikel 787, stk. 2, affattes således:
»2. Hvis toldmyndighedernes edb-system er ude af drift, eller hvis det elektroniske brugerprogram hos den person, der indgiver udførselsangivelsen, er ude af drift, antager toldmyndighederne en papirbaseret udførselsangivelse, såfremt den er udfærdiget på en af følgende måder:
a)
Ved anvendelse af en formular svarende til modellen i bilag 31 til 34 suppleret af et sikrings- og sikkerhedsdokument svarende til modellen i bilag 45i og en sikrings- og sikkerhedsvarepostliste svarende til modellen i bilag 45j.
b)
Ved anvendelse af et administrativt udførsels/sikringsenhedsdokument svarende til modellen i bilag 45k og en udførsels/sikringsvarepostliste svarende til modellen i bilag 45l.
Formularen skal indeholde den i bilag 37 og i bilag 30A fastsatte minimumsliste af oplysninger for udførselsproceduren.«
5)
I artikel 796a foretages følgende ændringer:
a)
I stk. 1 ændres udtrykket »bilag 45c« til »bilag 45g«.
b)
I stk. 2 ændres udtrykket »bilag 45d« til »bilag 45h«.
6)
I artikel 796c, stk. 2, ændres udtrykket »bilag 45c« til »bilag 45g«.
7)
I artikel 842b, stk. 3, foretages følgende ændringer:
a)
Andet afsnit affattes således:
»I de tilfælde, der omhandles i første afsnit, litra a) og b), skal den summariske udgangsangivelse foretages ved anvendelse af sikrings- og sikkerhedsdokumentet, hvortil formularen findes i bilag 45i. Hvis en forsendelse, der omfattes af en summarisk udgangsangivelse, består af flere end én vare, skal sikrings- og sikkerhedsdokumentet suppleres af en varepostliste svarende til modellen i bilag 45j. Varepostlisten er en integrerende del af sikrings- og sikkerhedsdokumentet.«
b)
Følgende afsnit tilføjes:
»I de tilfælde, der omhandles i første afsnit, litra a) og b), kan toldmyndighederne give tilladelse til, at sikrings- og sikkerhedsdokumentet erstattes eller suppleres af handelsdokumenter, såfremt de dokumenter, der forelægges for toldmyndighederne, indeholder de oplysninger, der i bilag 30A er fastsat for summariske udgangsangivelser.«
8)
I artikel 183, artikel 359, stk. 1 og 4, artikel 360, stk. 1 og 2, artikel 361, stk. 3 og 4, artikel 406, stk. 1 og 2, artikel 408, stk. 1, litra d), artikel 454, stk. 4, artikel 454b, stk. 2 og 4, artikel 455, stk. 1, og artikel 457b, stk. 2 og 3, ændres ordet »forsendelsesledsagedokumentet« til udtrykket »forsendelsesledsagedokumentet - forsendelses/sikringsledsagedokumentet«.
9)
I bilag 37a foretages følgende ændringer:
a)
I punkt 3.1, tredje led, ændres udtrykket »forsendelsesledsagedokumentet« til »forsendelsesledsagedokumentet - forsendelses/sikringsledsagedokumentet«.
b)
I punkt 3.2, 3.3, 4.1, 7, 8, 18 og 30.1 ændres ordet »forsendelsesledsagedokumentet« til udtrykket »forsendelsesledsagedokumentet - forsendelses/sikringsledsagedokumentet«.
(c)
I punkt 3.2 ændres udtrykket »bilag 37 og 45a « til »bilag 37, 45a og 45e«.
10)
Bilag 45c og 45d udgår.
11)
Teksten i nærværende forordnings bilag I indsættes som bilag 45e.
12)
Teksten i nærværende forordnings bilag II indsættes som bilag 45f.
13)
Teksten i nærværende forordnings bilag III indsættes som bilag 45g.
14)
Teksten i nærværende forordnings bilag IV indsættes som bilag 45h.
15)
Teksten i nærværende forordnings bilag V indsættes som bilag 45i.
16)
Teksten i nærværende forordnings bilag VI indsættes som bilag 45j.
17)
Teksten i nærværende forordnings bilag VII indsættes som bilag 45k.
18)
Teksten i nærværende forordnings bilag VIII indsættes som bilag 45l.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Den anvendes fra den 1. juli 2009.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. april 2009.

Labels: 3
15